Mika Kallio hurjassa vireessä testeissä - Stoner jäi taakse | Urheilu | Iltalehti.fi
Mika Kallio hurjassa vireessä testeissä - Stoner jäi taakse
Tiistai 16.6.2009 klo 16.23 (päivitetty klo 16.42)
Pramac Racing -tallin Mika Kallio säväytti testeissä, Casey Stoner jäi taakse. Mika Kallio on MM-sarjassa sijalla 12. (PRAMAC RACING)
Ducatin tehtaan tukeman Pramac Racing -tallin väreissä kilpaileva Mika Kallio on ollut alkukaudella lähes poikkeuksetta nopein MotoGP-luokan tulokaskuskeista, mutta Barcelonan GP-kilpailun jälkeisellä testijaksolla ilmestyi tuloslistalle Kallion nimen kohdalle aivan hurja kierrosaika 1.42,637.Kallio oli testijaksolla peräti neljänneksi nopein Andrea Dovizioson, Valentino Rossin ja Jorge Lorenzon jälkeen.- Tuloslista näyttää kieltämättä komealta. Pääsin ensimmäistä kertaa tunkeutumaan niiden kuskien joukkoon, jotka ajavat kisojen voitoista, Kallio innostui. Tähtikuski jäi taakseErityisesti maailmanmestari Casey Stonerin selättäminen tyydytti Kalliota.- Stoner ei ole juuri samalla kalustolla ajavalle kilpakumppanille hävinnyt viimeisen kolmen vuoden aikana.Kallio jäi kärkiajasta vain 0,4 sekuntia. Suomalainen oli viidestä Ducati-kuskista nopein.- Omalta kannalta oli tärkeä juttu, että pystyin näyttämään heti kykyni, kun sain ensimmäistä kertaa kaikki Ducatin viimeisimmät kehitysosat käyttööni. Näin kovaan kierrosaikaan meidän käytössä alkukaudella olleella pyörällä ei olisi millään pystynyt. Vihdoin testiaikaa Mika Kallio on noussut sarjan johtavaksi tulokaskuljettajaksi. (VESA KOIVUNEN)- Kauden alun jälkeen testaaminen on ollut kokonaan kiellettyä kisakuskeilta. Tämä oli meille ensimmäinen testipäivä kolmeen kuukauteen, Kallio kertoi.- Nyt oli kunnolla aikaa kokeilla erilaisia säätöjä, siihen kun ei ole mahdollisuutta kisaviikonlopun aikana. Merkittävin uudistus oli hiilikuituinen takahaarukka, joka paransi takapään pitoa. Keulaan löysin hyvän tuntuman uusien iskarien säätöjä muuttamalla. LÄHDE: MIKA KALLION TIEDOTE IL
54 v. Pirkanmaa	Kutriina